Τέιδε
Το **Τέιδε** (στα ισπανικά: *Teide*) είναι ηφαίστειο που βρίσκεται στο νησί Τενερίφη (Κανάρια νησιά, Ισπανία). Με ύψος 3.718 μέτρα πάνω από την επιφάνεια της θάλασσας και πάνω από 7.000 μέτρα πάνω από το θαλάσσιο πυθμένα, είναι η υψηλότερη κορυφή στην Ισπανία και το τρίτο μεγαλύτερο ηφαίστειο στον κόσμο μετρώντας από τη βάση του, μετά τα Μάουνα Κέα και Μάουνα Λόα, που βρίσκονται στο νησί της Χαβάης.

Γεωλογία
--------

Τρισδιάστατη άποψη του Τέιδε
Υπάρχουν στοιχεία της αρχαίας έκρηξης (περίπου 150.000 χρόνια πριν), που σημάδεψε το παρόν ανάγλυφο του νησιού. Το Τέιδε είναι ενεργό ηφαίστειο του οποίου η τελευταία δραστηριότητα σημειώθηκε το 1909 και αποτελεί το σύμβολο του νησιού.

Τελευταίες μελέτες έχουν δείξει ότι στο μέλλον θα υπάρξει κάποια βίαιη έκρηξη του Τέιδε, καθώς επίσης ότι το ηφαίστειο έχει παρόμοια δομή με αυτήν του Βεζούβιου και της Αίτνας.

Μυθολογία
---------

Το μέγεθος του βουνού και η επιβλητική παρουσία του, έκανε τους αυτόχθονες κατοίκους "Γκουάχες" να του δώσουν μια μυθολογική διάσταση, παρόμοια με του Ολύμπου για τους Αρχαίους Έλληνες.

Σύμφωνα με το μύθο, ο δαίμονας Γκουαγιότα απήγαγε τον θεό του ήλιου και του φωτός Μαχέκ και τον φυλάκισε μέσα στο βουνό καταδικάζοντας τον κόσμο στο σκοτάδι. Οι πιστοί ζήτησαν βοήθεια από τον υπέρτατο θεό Ατσαμάν και αυτός πολέμησε με τον Γκουαγιότα έτσι ώστε ο Μαχέκ να απελευθερωθεί από τα έγκατα του Τέιδε δημιουργώντας τον κρατήρα του.

Εθνικό Πάρκο
------------

Το ηφαίστειο και ο περιβάλλων χώρος του εμπεριέχονται στο Εθνικό Πάρκο του Τέιδε, και από το 2007 αποτελεί Μνημείο Παγκόσμιας Κληρονομιάς της Εκπαιδευτικής Επιστημονικής και Πολιτιστικής Οργάνωσης των Ηνωμένων Εθνών.

Είναι το πιο συχνά επισκέψιμο πάρκο στην Ισπανία, και τις Κανάριες Νήσους, και ένα από τα πιο συχνά επισκέψιμα στον κόσμο. Το τοπίο του Τέιδε αποτελεί συχνά ιδανικό σκηνικό για γυρίσματα ταινιών. Το Εθνικό Πάρκο του Τέιδε θεωρείται επίσης ένας από τους δώδεκα θησαυρούς της Ισπανίας. Το 2016, τον επισκέφτηκαν από 4.079.823 επισκέπτες και τουρίστες την επίτευξη ενός υψηλού ρεκόρ.

Τον χειμώνα μπορεί να καλυφθεί με χιόνι, ενώ ο καλύτερος τρόπος για να φτάσει ο επισκέπτης στο υψηλότερο σημείο της κορυφής είναι με το τελεφερίκ.

Στο δημοφιλή πολιτισμό
----------------------

* Ένα μεγάλο μέρος της αμερικανικής ταινίας Η οργή των Τιτάνων γυρίστηκε εδώ.

Φωτογραφίες
-----------

* 
* 
* 
* 
* 
* 
* 
*

Παραπομπές
----------

1. ↑  Un estudio prevé que el Teide sufriría erupciones violentas (La Opinión.es)
2. ↑  El volcán Teide, España
3. ↑  El Parque Nacional del Teide: Patrimonio Mundial de la Unesco[*νεκρός σύνδεσμος*]
4. ↑  «Página Web Oficial de Turismo de Tenerife; El Teide». Αρχειοθετήθηκε από το πρωτότυπο στις 16 Ιανουαρίου 2010. Ανακτήθηκε στις 1 Οκτωβρίου 2011.
5. ↑  «El Teide, el parque más visitado de Europa y el segundo del mundo». Αρχειοθετήθηκε από το πρωτότυπο στις 26 Σεπτεμβρίου 2010. Ανακτήθηκε στις 1 Οκτωβρίου 2011.
6. ↑  El Teide bate récord de visitantes y supera los cuatro millones
7. ↑  El Teide bate su récord de visitantes en 2016, con más de cuatro millones

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Τέιδε** |

* Εθνικό Πάρκο του Τέιδε. Δίκτυο Εθνικών Πάρκων στην Ισπανία Αρχειοθετήθηκε 2011-11-15 στο Wayback Machine.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 235075409

 |

 |